***NEO Scavenger*** é un videoxogo de rol e primeiro proxecto da desenvolvedora independente Blue Bottle Games, estudio liderado por Daniel Fedor, un antigo empregado de BioWare. O xogador controla un personaxe que esperta nun laboratorio crioxénico atopándose cun mundo post-apocalíptico en ruínas. O obxectivo inmediato do xogo e manter ó personaxe vivo procurando comida, roupa e refuxio nas diversas ruínas do mapa e tratando posibles enfermidades, ademais de defenderse de diversos posibles atacantes. O desenvolvedor publicou inicialmente unha demo para navegador, e ofreceu diversas opcións para acceder á beta e á versión completa do xogo.

Argumento
---------

Nun mundo post-apocalíptico, o protagonista Philip Kindred esperta nunha cámara dun laboratorio crioxénico, sen nada máis que unha bata médica e sen acordarse do que lle sucedeu, procurando escapar e sobrevivir nese mundo.

Mecánica de xogo
----------------

O xogador controla ó personaxe protagonista seguindo unha serie de quendas, nun mapa isométrico de cadros hexagonais. En cada quenda, que dura unha hora en tempo de xogo, o personaxe ten unha determinada cantidade de movementos ou accións. Con cada un destes aumenta a fame, sede e cansazo do personaxe. O obxectivo do xogo e procurar a supervivencia do protagonista, o que require que o xogador procure subministracións polas diversas ruínas do mapa. Ó procurar comida e outros obxectos pode alertar a diversos inimigos próximos, pero é necesario para sobrevivir e conseguir roupa, armas, comida e ferramentas. O xogador pode construír diversos obxectos máis avanzados por medio de receitas predefinidas que precisan combinar unha determinada serie de oxectos. O protagonista pode sufrir varias doenzas, incluíndo hipotermia, diarrea, deshidratación e malnutrición, para as que debe procurar tratamento usando varios obxectos do xogo, evitando que lle produzan a morte.

Desenvolvemento
---------------

Imaxe do mundo principal do xogo
Tras sete anos traballando para BioWare, Daniel Fedor fundou o estudio independente Blue Bottles Games e comezou a traballar no seu primeiro proxecto, *NEO Scavenger*. O xogo está inspirado por outros xogos da súa infancia, en particular os xogos de rol de taboleiro, incluíndo Advanced Dungeons & Dragons, Rifts e Shadowrun.

O xogo emprega elementos dos roguelike, xogos de aventuras e rol, e o desenvolvedor tratou de reducir a depencencia nas armas de fogo títpicas do xénero post-apocalíptico. As primeiras versións do xogo empregaban un sistema de combate moi sinxelo que consistía en facer clic de forma repetida en diversas opcións básicas ata que o protagonista ou o seu rival quedaban sen puntos de vida. Este sistema foi substituído por outro máis complexo que permite accións coma agarrar as pernas do contrincante e tiralo ó chan, por exemplo. O gañador do comante non se determina por puntos de vida, senón pola perda de sangue, o shock circulatorio e outras causas máis realistas.

Xunto coa demo gratuíta, o desenvolvedor vendeu encargas de pre-venda que incluían acceso á beta, procurando financiamento para a versión completa. O xogo creouse empregando unha serie de ferramentas e bibliiotecas de programación gratuítas, coma Flixel, FlashDevelop, TortoiseSVN, MySQL ou Audacity.

Galería de imaxes
-----------------

* Escena inicial no laboratorioEscena inicial no laboratorio
* Pantalla do inventario do protagonistaPantalla do inventario do protagonista
* Escena do xogoEscena do xogo
* CombateCombate

Notas
-----

1. 1 2 3 4 5 6 7 8 9 10 11  Sykes, Tom (2013). "NEO Scavenger". *PC Gamer (UK)* (248): 28.
2. ↑  Blue Bottle Games. "*NEO Scavenger*" (v0.954b). Escena: Items Screen. hospital wrist strap labeled "Philip Kindred"
3. ↑  Hollingworth, David (16 de marzo de 2012). "NEO Scavenger - browser games get old-school". *PC & Tech Authority*. Consultado o 31 de decembro de 2012.
4. 1 2  Smith, Adam (13 de marzo de 2012). "Scavenging Angels: NEO Scavenger". *Rock, Paper, Shotgun*. Consultado o 31 de decembro de 2012.
5. 1 2 3  Tarason, Dominic (28 de xullo de 2012). "School Of Hard Knocks – ‘Neo Scavenger’ Takes Survival Seriously". *Indie Game Mag*. Arquivado dende o orixinal o 28 de maio de 2013. Consultado o 31 de decembro de 2012.
6. ↑  Blue Bottle Games. "*NEO Scavenger*" (v0.954b). Escena: Credits. Free Tools that made N.E.O. Scavenger possible: Flixel, FlashDevelop, TortoiseSVN, MySQL, Audacity, ChevyRay's AssetBatcher

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***NEO Scavenger*** |

### Ligazóns externas

* "Games". *Blue bottle Games* (en inglés).

|  |  |
| --- | --- |
| Control de autoridades | 
* Wd: Q16267558
* GOG: neo\_scavenger
* HowLongToBeat: 6497
* Humble Bundle: neo-scavenger
* IGDB: neo-scavenger
* Metacritic: neo-scavenger
* MobyGames: neo-scavenger
* MusicBrainz: ID
* PCGW: NEO\_Scavenger
* Steam: 248860

 |